MCOT คาด 3Q/58 ฟื้นตัวก้าวกระโดดมองช่อง MCOT HD เริ่มฟื้นตัวแนะซื้อ
MCOT คาดกำไรไตรมาส 3/58 ฟื้นตัวก้าวกระโดด 136% เทียบไตรมาสก่อนหน้าเป็น 91 ล้านบาท จากการรับรู้รายการพิเศษการกลับรายการสำรองกรณีชนะคดีไร่ส้มจำนวน 55 ล้านบาท ปรับผังรายการทำให้ช่องทีวีดิจิทัล MCOT HD (คู่ขนาน Modern9 TV) ได้รับความนิยมเพิ่มขึ้น

19 ส.ค. 2558

บล.โนมูระ พัฒนสิน ระบุในบทวิเคราะห์วันนี้ (19 ส.ค.) ว่า  บริษัท อสมท จำกัด (มหาชน) หรือ MCOT ผลประกอบการมีแนวโน้มฟื้นตัวต่อเนื่องในครึ่งหลังปี 58 จากการประสบความสำเร็จในการปรับผังรายการทำให้ช่องทีวีดิจิทัล MCOT HD (คู่ขนาน Modern9 TV) ได้รับความนิยมเพิ่มขึ้น เช่น รายการ “ยิ่งถก กนกซัก” มีอัตราการใช้เวลาโฆษณาเต็ม 100% ตั้งแต่เริ่มออกอากาศครั้งแรก เป็นต้น
นอกจากนี้คาดกำไรไตรมาส 3/58 ฟื้นตัวก้าวกระโดด 136% เทียบไตรมาสก่อนหน้าเป็น 91 ล้านบาท จากการรับรู้รายการพิเศษการกลับรายการสำรองกรณีชนะคดีไร่ส้มจำนวน 55 ล้านบาท ซึ่งทำให้กำไรกลับมาเติบโตเล็กน้อย 2% เทียบช่วงเดียวกันของปีก่อนเป็นครั้งแรกในรอบ 9 ไตรมาสอีกด้วย
อีกทั้งยังคงเชื่อว่า MCOT ผ่านจุดต่ำสุดมาแล้วและผลการดำเนินงานจากธุรกิจหลักสื่อทีวีมีแนวโน้มค่อยๆ ฟื้นตัวดีขึ้น นอกจากนี้ ยังมีประเด็นบวกจากโครงการพัฒนาที่ดิน 50 ไร่ ข้างศูนย์วัฒนธรรมที่คาดว่าจะมีความชัดเจนภายในอีก 2-3 เดือนจากนี้อีกด้วยแนะนำซื้อราคาเป้าหมาย 15.30 บาท ช่อง MCOT HD เริ่มฟื้นตัว 